مردن ناکاوی هەسارەیگ هونەری یابانی، سەرسام مەردم کرد لە دوسەیل وتەماشاکەرەیلی، ومەترسی لەباوەت توندوتیژی ئەلیکتڕۆنی دروس کرد.
هانا کیمۆڕا ک بەڕنامەی تیڕاس هاوس یابانی پێشکەش کەێد، یەکیگ لە ٦ کەس بوی لە نووترین وەرز بەڕنامی تەلەفزیۆنی تیڕاس هاوس، ک جەماوەر جهانی دیرێد، باس ژیان گەنجەیل لە کوڕ و دویەت کەێد، ک وەل یەکەو گوزران کەن، وتۆمار کردنی لە نیسان وەرین وسیا، لەوەر ڤاێڕۆس کۆڕۆنا.
ستاردۆم رێکخراویگە، کیمۆڕا ئەندامیگی بوی، دووپات مردنی کرد لە بەیاننامەیگ لە سایت تویتەر، وتیش ک وردەکاریەگان هیمان دیار نیین، بەڵکم راپۆرتەیلیگ راگەیانی باس پەیام خوەیکوشتنی کرد، لەماڵ کیمۆڕا دینەسەو، لە تۆکیۆ.
